האי חניש הגדול

האי חניש הגדול (בערבית: جزيرة هانيش الكبير, מכונה בקיצור חניש) הוא אי בים סוף השייך לתימן. האי הוא השני בגודלו מבין איי חניש, לאחר האי זוקר. האי שוכן בין חופי תימן היבשתית לבין אריתריאה, סמוך למצרי באב אל-מנדב המחברים את ים סוף למפרץ עדן. האי נחשב לחלק מיבשת אסיה ויושב על המדף היבשתי האסייתי. שטחו של האי 67 קילומטר רבוע, וגובה הפסגה הגבוהה ביותר בו 422 מטרים מעל פני הים.

האי מורכב מרכס  באורך של כ-18 קילומטרים, המכוסה בחרוטים געשיים בזלתיים. האי מוקף על ידי מספר איונים וחרוטי חוף קטנים שנוצרו על ידי התפרצויות פריאטיות.

האי אינו מיושב.

 בעלות 
הבעלות על קבוצת איי חניש, ובתוכם האי חניש הגדול, הייתה נתונה למחלוקת טריטוריאלית ארוכה בין תימן לבין אריתריאה. הסכסוך הוביל את המדינות ב-1995 לקרבות ממשיים על האיי, , ולהשתלטות של אריתריאה על האי לתקופה של כשנתיים, שלאחריהם קבע בית הדין הקבוע לבוררות בהאג שהאיים שייכים לתימן.

 ראו גם 
 איי חניש
 ים סוף

 הערות שוליים 

חניש הגדול, אי
חניש הגדול, אי
קטגוריה:אסיה: הרי געש